
ROZSUDOK V MENE SLOVENSKEJ REPUBLIKY Okresný súd Stará Ľubovňa, samosudca Mgr. Vladimír Gurka, na hlavnom pojednávaní dňa 9. októbra 2024 v Starej Ľubovni, v trestnej veci proti obž. ml. A. B. pre prečin podľa § 212 ods. 1 písm. e/ Trestného zákona účinného od 6.8.2024, takto rozhodol: Obžalovaný ml. A. B., nar. XX.XX.XXXX v A. C., trvale bytom D. XX, E. A. C., je vinný, že dňa 13.01.2024 v čase okolo 15.15 hod. vošiel do lesného porastu nachádzajúceho sa v katastrálnom území E. D., okres Stará Ľubovňa, kde z parcely označenej v registri KN-C 1130, patriacej do lesného pôdneho fondu, ktorá je v správe a užívaní spoločnosti Vojenské lesy a majetky SR, štátny podnik si bez povolenia na výrub a ťažbu dreva vzal zo zeme 1 kus drevnej hmoty druhu smrek obyčajný /Picea abies/ o dĺžke 11,8 m a o stredovom priemere 0,10 m, následne drevnú hmotu ťahal smerom domov, čím spoločnosti Vojenské lesy a majetky SR štátny podnik, IČO: 31 577 920, Lesnícka 23, Pliešovce, spôsobil škodu spolu v sume 4,33 Eur, teda prisvojil si cudziu vec tým, že sa jej zmocnil a takou vecou bolo drevo nachádzajúce sa na lesnom pozemku, čím
spáchal
prečin krádeže podľa § 212 odsek 1 písm. e/ Trestného zákona účinného od 6.8.2024. Za to mu súd ukladá: Podľa § 212 ods. 1 Trestného zákona účinného od 6.8.2024 v spojení s § 117 ods. 1 Trestného zákona, za použitia § 38 ods. 2 Trestného zákona pri zistení poľahčujúcej okolnosti podľa § 36 písm. l/ Trestného zákona a nezistení priťažujúcej okolnosti podľa § 37 Trestného zákona, trest odňatia slobody na 2 (dva) mesiace. Podľa § 49 ods. 1 písm. a/ Trestného zákona súd výkon uloženého trestu odňatia slobody obžalovanému podmienečne odkladá. Podľa § 119 ods. 1 Trestného zákona súd určuje obžalovanému skúšobnú dobu na 12 (dvanásť) mesiacov.
odôvodnenie: Po vyhlásení rozsudku na hlavnom pojednávaní sa prokurátor, zástupca ÚPSVaR, zákonný zástupca mladistvého obžalovaného, obhajca mladistvého obžalovaného a mladistvý obžalovaný vzdali práva podať odvolanie. Vzhľadom na tieto skutočnosti bol v zmysle § 172 ods. 2 Trestného poriadku vyhotovený zjednodušený písomný rozsudok, ktorý neobsahuje odôvodnenie. O nároku poškodeného na náhradu škody súd nerozhodoval, pretože splnomocnenec poškodeného si v prípravnom konaní škodu neuplatňoval. Poučenie: Proti tomuto rozsudku je prípustné odvolanie, ktoré možno podať na Okresnom súde Stará Ľubovňa do 15 dní od oznámenia tohto rozsudku. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Ak sa rozsudok oznamuje tak obžalovanému, ako aj jeho obhajcovi a zákonnému zástupcovi, plynie lehota od toho oznámenia, ktoré bolo vykonané najneskoršie. Odvolanie má odkladný účinok. Ak Trestný poriadok neustanovuje inak, rozsudok môže odvolaním napadnúť a) prokurátor pre nesprávnosť ktoréhokoľvek výroku, b) obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný alebo vyhlásenie, že nepopiera spáchanie skutku uvedeného v obžalobe, c) poškodený pre nesprávnosť výroku o náhrade škody, d) zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. V neprospech obžalovaného môže rozsudok napadnúť odvolaním prokurátor; len čo do povinnosti na náhradu škody má toto právo aj poškodený, ktorý uplatnil nárok na náhradu škody. V prospech obžalovaného môžu rozsudok odvolaním napadnúť okrem obžalovaného a prokurátora i príbuzní obžalovaného v priamom rade, jeho súrodenci, osvojiteľ, osvojenec, manžel a druh. Prokurátor môže tak urobiť i proti vôli obžalovaného. Ak je obžalovaný pozbavený spôsobilosti na právne úkony alebo ak je jeho spôsobilosť na právne úkony obmedzená, môže i proti vôli obžalovaného za neho v jeho prospech odvolanie podať aj jeho zákonný zástupca alebo jeho obhajca. Týmto iným osobám uvedeným v § 308 ods. 2 okrem prokurátora sa končí lehota tým istým dňom ako obžalovanému. Opravné prostriedky v prospech mladistvého môže podať, a to i proti jeho vôli, aj orgán sociálnoprávnej ochrany detí a sociálnej kurately; lehota na podanie opravného prostriedku mu plynie samostatne.

